Лъэпкъ псоми я усакIуэ телъыджэ
Дыгъуасэ къэралым ща-гъэлъэпIащ урысей поэзием и вагъуэ Пушкин Александр къыщалъхуа махуэр. УсакIуэм Налшык щыхуагъэува фэеплъым и деж пщэдджыжьым щызэхуэсащ КъБР-м и ТхакIуэхэм я союзым хэтхэр, Налшык къалэ округым и щIыналъэ администрацэм и лIыкIуэхэр, къалэм и библиотекэ зэгуэтым и лэжьакIуэхэр, тхылъыр фIыуэ зылъагъу нэхъыжьхэри нэхъыщIэхэри.
«Пушкиным и махуэу Урысейм щагъэлъапIэр — ар урысыбзэми и махуэшхуэщ,- жиIащ КъБР-м и ТхакIуэхэм я союзым и тхьэмадэ КхъуэIуфэ Хьэчим. — Иджырей урысыбзэм и лъабжьэр зыгъэтIылъа усакIуэшхуэр поэзием и бзэкIэ Кавказым и хьэлэмэтагъыр, ди щэнхабзэр, ди псэукIэр япэ дыдэу зыIэта усакIуэхэм ящыщщ. Ар ипэжыпIэкIэ псоми фIы- уэ ялъагъу цIыхубэ усакIуэщ».
Пушкиным и усэхэм урысыбзэкIи, адыгэбзэкIи, балъкъэрыбзэкIи зэIущIэм къыщеджащ. Усэхэр нэхъыбэу зытеухуауэ щытар щIыуэпсым и дахагъэрщ, сыту жыпIэмэ 2013 гъэр Урысейм щагъэуващ дыкъэзыухъуреихь дунейр хъумэным и илъэсу.
ШАХМУРЗАЕВ Заурбэч.
